Uznesenie Všeobecného súdu (deviata komora) zo 4. mája 2018 – Abel a i./Komisia
(vec T‑197/17)
„Mimozmluvná zodpovednosť – Životné prostredie – Prijatie nariadenia, týkajúceho sa škodlivých emisií osobných a ľahkých úžitkových vozidiel, Komisiou – Návrh na náhradu vecnej škody a nemajetkovej ujmy, ktoré boli údajne spôsobené žalobcom – Neexistencia danosti a určitosti ujmy – Situácia, ktorá sa v nemajetkovej sfére môže dotknúť každého – Neexistencia napraviteľnosti ujmy – Návrh na vydanie príkazu“
1.      Mimozmluvná zodpovednosť – Podmienky – Nezákonnosť – Ujma – Príčinná súvislosť – Kumulatívne podmienky – Povinnosť súdu preskúmať ich v stanovenom poradí – Neexistencia
(článok 340 druhý odsek ZFEÚ)
(pozri body 24, 25)
2.      Mimozmluvná zodpovednosť – Podmienky – Protiprávnosť – Ujma – Príčinná súvislosť – Neexistencia jednej z podmienok – Zamietnutie žaloby o náhradu škody v celom rozsahu
(článok 340 druhý odsek ZFEÚ)
(pozri body 26, 33, 36, 41)
3.      Mimozmluvná zodpovednosť – Podmienky – Skutočná a určitá škoda – Dôkazné bremeno
(článok 340 druhý odsek ZFEÚ)
(pozri bod 27)
4.      Mimozmluvná zodpovednosť – Ujma – Nahraditeľná ujma
(článok 340 druhý odsek ZFEÚ)
(pozri body 34, 35)
5.      Žaloba o náhradu škody – Právomoc súdu Únie – Zaviazanie Únie na náhradu škody v súlade so všeobecnými zásadami spoločnými pre právne poriadky členských štátov v oblasti mimozmluvnej zodpovednosti – Naturálna náhrada formou príkazu konať alebo zdržať sa konania
(článok 268 ZFEÚ a článok 340 druhý odsek ZFEÚ)
(pozri body 38, 39)
Predmet
Návrh podľa článku 268 ZFEÚ na náhradu škody, ktorá bola údajne spôsobená žalobcom v dôsledku prijatia nariadenia Komisie (EÚ) 2016/646 z 20. apríla 2016, ktorým sa mení nariadenie (ES) č. 692/2008, pokiaľ ide o emisie ľahkých osobných a úžitkových vozidiel (Euro 6) (Ú. v. EÚ L 109, 2016, s. 1)
Výrok rozsudku
1.
Žaloba sa zamieta.
2.
Pán Marc Abel a ostatní účastníci konania, ktorých mená sú uvedené v prílohe, sú povinní nahradiť trovy konania.